open-index/open-wikipedia-markdown huggingface dataset:
ఉత్తరాయణం

alt=సూర్యుడు|thumb|సూర్యుడు
ఆయనం అనగా పయనించడం అని అర్ధం. ఉత్తర ఆయనం అంటే ఉత్తరం వైపుకి పయనించడం అని అర్ధం. సూర్యుడు కొంత కాలం భూమధ్యరేఖకి దక్షిణం వైపు పయనించడం, తరువాత దక్షిణం వైపు నుంచి ఉత్తరం వైపుకి పయనించడం జరుగుతూ ఉంటుంది. సూర్యుడు పయనించే దిక్కుని బట్టి దక్షిణం వైపుకి పయనిస్తున్నపుడు దక్షిణాయనం అని ఉత్తరం వైపుకి పయనిస్తున్నప్పుడు ఉత్తరాయణం అని అంటారు. సూర్యుడు పయనించే దిక్కును బట్టి భూమిపై వాతావరణంలో మార్పులు సంభవిస్తుంటాయి. సూర్యుడు సంవత్సరంలో ఆరు నెలలు ఒక వైపు అనగా దక్షిణం వైపు, మరో ఆరు నెలలు ఒక వైపు అనగా ఉత్తరం వైపు పయనిస్తూ ఉంటాడు. భూమిపై రాత్రి పగలు ఎలా ఉన్నాయో అలాగే దేవతలకు కూడా రాత్రి పగలు ఉంటాయని నమ్మి సూర్యుడు భూమిపై దక్షిణం వైపుకి పయనిస్తున్నంతకాలం దేవతలకి రాత్రి గాను, ఉత్తరం వైపుకి పయనిస్తున్నంత కాలం పగలు గాను అభివర్ణించారు. మానవులు రాత్రులు నిద్రపోయి పగలు ఏవిధంగా మేలుకుంటారో అలాగే దేవతలు కూడా ఉత్తరాయనంలో మేలుకొని ఉంటారని వారు మేలుకొని ఉండగా అడిగిన కోర్కెలు వెంటనే తీరుస్తారని ప్రజలందరికి ఈ విషయం తెలియజేయడం కోసం పెద్దలు పండుగలను జరపడం మొదలు పెట్టారు. ముక్కోటి ఏకాదశి దేవతలకు తెల్లవారుజాముగా నిర్ణయించి దేవతలు నిద్రలేచే వేళ అయిందని ఈ రోజున అధిక సంఖ్యలో భక్తులు దేవాలయాలకు వెళ్లి స్వామి వారి దీవెనలను అందుకుంటారు. అలాగే వైకుంఠంలో ముక్కోటి ఏకాదశి రోజున ద్వారాలు తెరిచి ఉంటాయని అన్ని విష్ణు దేవాలయాలలో తెల్లవారుజామునుంచే ప్రత్యేక పూజలను నిర్వహిస్తారు.

## తెలుగు మాసములు
చైత్ర మాసం -- ఉత్తరాయణం -- వసంత ఋతువు
వైశాఖ మాసం -- ఉత్తరాయణం -- వసంత ఋతువు
జ్యేష్ట మాసం -- ఉత్తరాయణం -- గ్రీష్మ ఋతువు
ఆషాఢ మాసం -- ఉత్తరాయణం + దక్షిణాయనం గ్రీష్మ ఋతువు

శ్రావణ మాసం --దక్షిణాయనం -- వర్ష ఋతువు
భాద్రపద మాసం --దక్షిణాయనం -- వర్ష ఋతువు
ఆశ్వయుజ మాసం --దక్షిణాయనం -- శరత్ ఋతువు
కార్తీక మాసం --దక్షిణాయనం -- శరత్ ఋతువు
మార్గశిర మాసం --దక్షిణాయనం -- హేమంత ఋతువు

పుష్య మాసం -- దక్షిణాయనం + ఉత్తరాయణం -- హేమంత ఋతువు
మాఘ మాసం -- ఉత్తరాయణం -- శిశిర ఋతువు
ఫాల్గుణ మాసం -- ఉత్తరాయణం -- శిశిర ఋతువు

## మూలాలు
*భీష్మ పితామహుడు ఆత్మార్పణ కోసం ఉత్తరాయణాన్ని ఎందుకు ఎంచుకున్నాడు?
*ఉత్తరాయణం ఎందుకు పవిత్రమైనదో తెలుసా? ఎక్కడ ఈ పండగను జరుపుకుంటారో తెలుసా?
*ఉత్తర, దక్షిణాయనాలు పగలు, రాత్రులు ఎలా వస్తాయంటే..

వర్గం:హిందూ సాంప్రదాయాలు
బడిత

కంకుల నుండి గింజలు వేరు చేయడానికి ఉపయోగించే వంకర తిరిగిన కర్రను **బడిత** అంటారు. పాత రోజులలో కంకుల నుండి ఉదాహరణకు రాగి, సజ్జ వంటి కంకుల నుండి విత్తనాలు వేరుచేయడానికి పెద్ద కల్లాన్ని ఏర్పాటు చేసుకుని దానిపై కంకులను వేసి ఎద్దుల ద్వారా కంకుల గుండు అనే వెడల్పు ఎక్కువగా ఉండే ఒక పెద్ద రాతి చక్రం ను తిప్పేవారు. ఈ విధంగా కంకుల గుండును తిప్పడం వలన కంకుల నుండి విత్తనాలు వేరవుతాయి. అయితే ఈ విధానం వలన కంకుల నుండి అన్ని గింజలు వేరుకాక కంకులకు అక్కడక్కడా కొన్ని గింజలు అత్తుకొని ఉంటాయి. కంకులకు అక్కడక్కడా అతుక్కొని ఉన్న గింజలను కూడా రాలగొట్టేందుకు బడితను ఉపయోగించేవాళ్ళు. ఈ బడిత కోసం ఎక్కువగా వేప, చింత ఇంకా చాలా రకాల కర్రలను ఉపయోగించేవారు. ఈ కర్ర చేతితో గట్టిగా పట్టుకునేందుకు, నేలపై ఉన్న కంకులను కొట్టేందుకు వీలుగా కొద్దిగా వంకర తిరిగి ఉంటుంది. కలంలో మిగిలిన గింజలను రాలగొట్టేందుకు బడితతో కూర్చుని నడుస్తూ లేక వంగి కంకులను కొట్టేందుకు వీలుగా ఉండే 3 నుంచి 5 అడుగుల పొడవు ఉన్న బడితలను ఉపయోగించేవారు.

## బడిత పూజ
విత్తనాలు రాలగొట్టడానికి ఉపయోగించే బడిత నుండే బడితపూజ అనే పదం వాడుకలోనికి వచ్చింది. బడిత పూజ అంటే మనుషులను లేదా జంతువులను సక్రమమైన మార్గంలో నడిపేందుకు కర్రతో కొట్టడం.

## బయటి లింకులు
*బడిత పూజపై రొమాంటిక్ జోక్

వర్గం:వస్తువులు
వర్గం:పనిముట్లు
వర్గం:పరికరాలు
బిద్రీ కళ

**బిద్రీ** అనేది ఒక లోహ కళ. ఇది నల్లని వస్తువులపై బంగారు, వెండి తీగల అల్లిక ద్వారా చేసే కళ. ఇది ప్రధానంగా బీహార్ లో ప్రారంభమైనా తరువాత ఆంధ్రప్రదేశ్లోని హైదరాబాద్ కు విస్తరించింది. ఈ కళకు భారతదేశం భౌగోళిక గుర్తింపు లభించింది.
## చరిత్ర
మొదట ఈ కళ ఫర్షియా నుండి బహమనీ సుల్తానుల ద్వారా 14 వ శతాబ్దంలో బీహారుకు చేరింది.  బీహార్ పలు ప్రాంతాలలో అనేక మంది ఈ కళా కారులు వలసలు రావడం ద్వారా బీహార్ లో ఈ కళను చేసే వారు అధికంగా ఉండేవారు.  వారు హైదరాబాద్ నవాబుల వద్దకు ఈ వస్తువులు అమ్మకమునకు తీసుకురావడం చేసేవారు. అలా మొదలైన వారి అమ్మకాలు అధికంగా ఉండటం వలన క్రమముగా హైదరాబాద్ చుట్టుప్రక్కల పలు ప్రాంతాలలో స్థిరనివాసాలు ఏర్పాటు చేసుకోవడ ద్వారా ఈ కళ హైదరాబాద్ లో ఎక్కువగా అభివృద్ధి చెందింది

## తయారీ విధానం
బిద్రీ కళ ప్రధానంగా అలంకరణకు వాడు వస్తువులపై ఉంటుంది. కుందెలు, బొత్తములు, కుండలు, పాత్రలు వంటి వాటిపై చేస్తారు. వీటి తయారీకి కావలసిన ఒక రకమైన మట్టి ఎక్కువగా బీహార్ పరిశర ప్రాంతాలలో దొరుకుతుంది. కాపర్, జింక్ మిశ్రమంతో చేసిన లోహం మీద వెండి లేదా బంగారు తీగలను చొప్పిస్తూవీటిని చేస్తారు. ద్రవరూపంగ ఉందే ఈ మిశ్రమాన్ని కావలసిన ఆకారంలోకి వచ్చేలా అచ్చులలో పోస్తూ చల్లార్చుతారు.తరువాత అవి నలుపు రంగుకు మారేలా కాపర్ సల్ఫేట్ పూత పూస్తారు. దానిమీద కావలసిన డిజైన్లు గీస్తారు. సన్నని సూదులతో డిజైన్ వెంబడి రంధ్రాలు చేస్తూ వాటి గుండా సన్నని వెండి తీగలను చొప్పిస్తూ అవి ఊడకుండా చిన్నగా సుత్తితో కొడుతూ గట్టిగా అతుక్కొనేలా చేస్తారు. ఆపై మళ్ళీ మొత్తంగా ఆ వస్తువులను సానబెడతారు.అప్పుడు నల్లని పొర ఊడిపోయి తెల్లని డిజైన్ మెరుస్తూ కనిపిస్తుంది.తరువాత ఆ కళాఖండము నల్లగా మెరిసేందుకు బీదర్ ప్రాంతాలలో దొరికే ఒకవిదమైన మట్టిని వాడుతారు. అమ్మొనియం క్లోరైడ్, కాపర్ సల్ఫేట్, నైట్రేట్ సోడియం, క్లోరైడ్, పొటాషియం నైట్రేట్ ల మిశ్రమంతో ఈ మట్టిని కలిపి ఆ వస్తువులకు మొత్తంగా పూసి వాటిని వేడి చేస్తారు. ఆ మిశ్రమం వెండి, బంగారు తీగలను తప్ప మిగిలిన బాగాన్ని అంతటినీ నల్లగా మారుస్తుంది.
## అధికంగా ఉత్పత్తి చేసే ప్రదేశాలు
* బీహార్ రాష్ట్రంలోని పూర్నియా
* పాట్నా
* కర్ణాటక లోని బీదర్
* ఉత్తరప్రదేశ్ లోని లక్నో వంటి ప్రదేశాలద్వారా ఉత్పత్తి జరుగుతున్నది.
## గ్యాలరీ

దస్త్రం:Bidriware vases.jpg|Bidri Vases
దస్త్రం:Bidriware vases and decanter.jpg|Bidriware vases and decanter
దస్త్రం:Bidri Work Items at ISTA 32nd Congress in Hyderabad (28.06.2019) 01.jpg|తెలంగాణ ప్రభుత్వం  నిర్వహించిన 32వ విత్తన రైతుల సమావేశంలో  బిద్రీ వస్తువుల ప్రదర్శన


## మూలాలు

## ఇతర లింకులు

* Article about Bidriware  in The Hindu
*  Black is beautiful - An article in Deccan Herald
* About Bidriware on Official Bidar website.

వర్గం:కళలు
వర్గం:భౌగోళిక గుర్తింపులు
వర్గం:భారతదేశ భౌగోళిక గుర్తింపులు
పెద్ద మర్రిచెట్టు, కోల్‌కత

కోల్‌కతకు సమీపంలోని హౌరాలో ఆచార్య జగదీష్ చంద్ర బోస్ భారత బోటానిక్ గార్డెన్ లో ప్రపంచ ప్రసిద్ధి గాంచిన ఒక పెద్ద మర్రిచెట్టు ఉంది. ఈ చెట్టు యొక్క వయసు 200 నుంచి 250 సంవత్సరముల వయసు ఉంటుందని అంచనా. 1925లో మెరుపు దాటికి చెట్టు కొంత భాగం దెబ్బతినటంతో ఈ చెట్టుకు రక్షణ కల్పించేందుకు కొన్ని చర్యలు చేపట్టారు. అందులో భాగంగా ఈ చెట్టు కింద నివసిస్తున్న వారిని ఖాళీ చేయించి ఈ చెట్టు చుట్టూ 330 మీటర్ల పొడవున్న రహదారి నిర్మించారు. అయితే ఈ చెట్టు ఈ దారిని దాటి వ్యాప్తి చెందుతుంది.

## వృక్షశాస్త్ర వర్గీకరణ
ఇది మోరేసి కుటుంబానికి చెందిన మర్రిచెట్టు (Ficus benghalensis). దీని మూలాలు భారతదేశానికి సంబంధించినవి. చిన్న అత్తి కాయలుగా మాదిరి ఈ చెట్టుకాయలు ఉంటాయి. ఈ కాయలు తినరు (రుచిగా ఉండవు) ఈ కాయలు పక్వానికి వచ్చినపుడు ఎరుపు రంగులో ఉంటాయి.

## చరిత్ర

## గ్యాలరీ

File:Acharya Jagadish Chandra Bose Indian Botanic Garden - Howrah 2011-01-08 9724.JPG
File:Acharya Jagadish Chandra Bose Indian Botanic Garden - Howrah 2011-01-08 9723.JPG
File:Great Banyan Tree - Howrah 2011-02-20 1661.JPG
File:Great Banyan Tree - Howrah 2011-02-20 1675.JPG


## ఇవి కూడా చూడండి
* ఊడ
* తిమ్మమ్మ మర్రిమాను

వర్గం:కోల్‌కతా
వర్గం:వృక్ష జాతులు
వర్గం:ప్రసిద్ధ మర్రి చెట్లు
శ్రీ ఆంధ్ర క్షత్రియ వంశ రత్నాకరము

**శ్రీ ఆంధ్ర క్షత్రియ వంశ రత్నాకరము** అనే చరిత్రకు సంబంధించిన పుస్తకం ప్రముఖ చరిత్రకారుడైన బుద్ధరాజు వరహాలరాజురచించారు.  ఈ పుస్తకం ప్రారంభ పేజీల్లో ఆంధ్రదేశాన్ని పాలించిన క్షత్రియ సామ్రాజ్యాలు - అనగా విష్ణుకుండిన, కాకతీయ, ధరణికోట, హోయసాల, తూర్పుచాళుక్యులు గురించి, ఆంధ్ర దేశంలో జరిగిన యుద్ధాల గురించి బుద్ధరాజు వరహాలరాజు చక్కగా వివరించారు.

ఆంధ్ర ప్రదేశ్, తమిళ నాడు, కర్నాటక రాష్ట్రాలలో సుమారు తొమ్మిది వందలకు పైగా గ్రామాలను పర్యటించి నేరుగా క్షత్రియ కుటుంబాలను సందర్శించి వారి యొద్ద నుండి వంశ వృక్షాలను సేకరించారు. వశిష్ట, ధనుంజయ, కౌండిన్య, కాశ్యప గోత్రాలు, గోత్రాలను బట్టి గృహ నామాలు, ఏ గోత్రాలవారు ఏ సామ్రాజ్యానికి చెందినవారు, గోత్ర సీస మాలికలు, ఏ గృహ నామాలవారు ఏ గ్రామాల్లో ఉన్నారు, ప్రముఖుల వంశ వృక్షాలు వగైరా వివరాలు  వివరించారు. గోత్రాల గురించి మాత్రమె చెప్పారు కానీ, సంబంధిత రాజుల వివరాలు మాత్రము ఇందులో పొందుపరచబడలేదు. తూర్పు గోదావరి జిల్లాకు చెందిన శ్రీ శారదా పవర్ ప్రింటింగ్ వర్క్స్ ద్వారా 1973 లో ఈ పుస్తకాన్ని ప్రచురించారు.

చరిత్ర కోసం ఆరాటం రాజులుగా పిలవబడే ఈ కులం వారు నెల్లూరు జిల్లాలో 12-12-1998 నాడు నెల్లూరు జిల్లా అగ్నికుల వెల్ ఫేర్  అసోసియేషన్ Regd.No.330/1998గా నమోదు చేసిన సంఘం పేరు మార్చి  నెల్లూరు డిస్ట్రిక్ట్ అగ్నికుల క్షత్రియ వెల్ ఫేర్ అసోసియేషన్  Regd.No.330/1998 గా డూప్లికేట్ పేరుతో సంఘాన్ని నడుపుతున్నారు. ఈ సంఘంతో ఉనికి వరహాలరాజు గారు వ్రాసినగ్రంథముకు విరుద్ధంగా ఉంది.

## ఇంకా చదవండి
*ఆంధ్ర క్షత్రియులు
*క్షత్రియులు

## మూలాలు


వర్గం:తెలుగు పుస్తకాలు
వర్గం:ఆంధ్రప్రదేశ్ చరిత్ర
వర్గం:చరిత్ర పుస్తకాలు
వర్గం:1973 పుస్తకాలు
నెల తప్పడం

స్త్రీలు రజస్వల అయినప్పటి నుండి మెనోపాజ్ వరకు నెలకు ఒకసారి వారి శరీరంలో కొన్ని మార్పులు జరుగుతుంటాయి. ప్రతినెల జరిగే ఈ మార్పు స్త్రీ గర్భం ధరించడంతో మామూలుగా జరిగే మార్పు తప్పిపోతుంది. ప్రతి నెల జరిగే ఈ మార్పు గర్భం ధరించడంతో తప్పిపోవడంతో ఈ సందర్భాన్ని నెల తప్పడం అంటారు. 

## నెల తప్పడానికి కారణం
ప్రతి నెల మధ్య వయసు స్త్రీ గర్భాశయంలో అండం ఏర్పడుతుంది. అది ఫలదీకరణం చెందకపోతే అది స్రావమైపోతుంది. ఈ విధంగా ప్రతి నెల అండం స్రావం కావడాన్ని ఋతుస్రావం అంటారు. అండం ఫలదీకరణం చెంది పిండోత్పత్తి జరిగితే ఆ నెలలో ఋతుస్రావం జరగదు. గర్భం ధరించిన స్త్రీ బిడ్డకు జన్మనిచ్చేంత వరకు ప్రతి నెల జరిగే ఈ రుతుస్రావం ఆగిపోతుంది.

## హార్మోన్ ప్రభావం
ఈస్ట్రోజన్, ప్రొజెస్టరాన్ హార్మోన్ ప్రభావం వల్ల స్త్రీలలో రెగ్యులర్ గా పీరియడ్స్ 25 నుంచి 30 రోజుల లోపు వస్తాయి.

## నెల తప్పింది అని చెప్పడానికి ప్రత్యేక కారణం
జంతువులు (ఆడ జంతువులు) గర్భం ధరిస్తున్నాయి, మనుషులు (స్త్రీలు) గర్భం ధరిస్తున్నారు. కాని రెగ్యులర్ గా పిరియడ్స్ వస్తున్న స్త్రీ మాత్రమే గర్భం ధరించినపుడు నెల తప్పింది అనడానికి ప్రత్యేక కారణం ఉంది. స్త్రీలలో అండము ప్రతి రోజు విడుదల కాదు. స్త్రీలు బహిస్టు అయిన రోజు నుండి 14 వ రోజున అండం విడుదల అయ్యే రోజుగా శాస్త్రవేత్తలు కనుగొన్నారు. స్త్రీలలో అండము నెలకు ఒక్కసారి మాత్రమే విడుదల అవుతుంది. విడుదలయిన అండము 24 గంటలు జీవించి ఉంటుంది. ఈ సమయంలో అండము పురుష బీజముతో కలిస్తే స్త్రీకి గర్భం ధరించే అవకాశము ఉంటుంది. అంటే ఒక స్త్రీ నెలలో 24 గంటలు మాత్రమే గర్భం ధరించడానికి అవకాశం కలిగి ఉంటుంది. ఈ సమయం దాటితే మళ్ళీ నెల రోజులు ఆగవలసి ఉంటుంది. ఈ కారణంగానే రెగ్యులర్ గా పిరియడ్స్ వస్తున స్త్రీ గర్భం ధరించినప్పుడు మాత్రమే నెల తప్పింది అంటారు.

## నెలసరిని వాయిదా వేయడం నెల తప్పడం కాదు
కొన్ని ప్రత్యేక పరిస్థితులలో నెలసరిని వాయిదా వేస్తుంటారు. ప్రమోలట్-ఎన్ అనే మాత్రల ద్వారా రెగ్యులర్ గా వచ్చే పిరియడ్స్ ను ఒకటి నుంచి ఐదు రోజుల పాటు వాయిదా వేస్తుంటారు. కొన్ని అత్యవసర పరిస్థితులలో 15రోజులు కూడా వాయిదా వేస్తుంటారు. అంతకు మించి వాడటం దుష్పరిణామాలకు దారితీస్తుంది. నెలసరిని వాయిదా వేసుకోవాలని అనుకున్నవారు మెన్సస్ వస్తుందనకున్న ఒక రోజు ముందుగానే ఒక ప్రమోలట్-ఎన్ మాత్రను ఉపయోగిస్తారు. ఈ మాత్ర వేసుకోవడం ద్వారా 24 గంటల పాటు అనగా ఒకరోజు పాటు మెన్సస్ రాకుండా వాయిదా పడుతుంది. అలాగే మరొక్క రోజు మెన్సస్ (పిరియడ్స్) రాకుండా వాయిదా వేయలంటే ఒక ప్రమోలట్-ఎన్ మాత్ర వేసుకున్న 23 గంటలకు మరొక ప్రమోలట్-ఎన్ మాత్ర వేసుకోవాలి. ఈ విధంగా పిరియడ్స్ ను వాయిదా వేయడాన్ని నెల తప్పడం అని అనకూడదు. కేవలం స్త్రీ గర్భం ధరించినప్పుడు మాత్రమే నెల తప్పిందని చెప్పాలి.

## ఇవి కూడా చూడండి
* రుతుక్రమం
* అండాశయము
* గర్భం
* పిండోత్పత్తి

## బయటిలింకులు
*ఇంట్లోనే ప్రసవం... ప్రమాదమా? 

వర్గం:పదజాలం
చిన్నగోపవరం

**చిన్నగోపవరం**, వైఎస్‌ఆర్ జిల్లా, గోపవరం మండలానికి చెందిన రెవెన్యూయేతర గ్రామం.

## మూలాలు
పిండోత్పత్తి

పిండోత్పత్తి లేక పిండోత్పత్తి శాస్త్రాన్ని ఇంగ్లీషులో Embryology అంటారు. Embryology అనే పదం గ్రీకు పదం. 
Embryology అనగా అగుపడని పిండం పై అధ్యయనం అని అర్ధం. అండం ఫలదీకరణం చెంది పిండం దశకు చేరడం, పిండం అభివృద్ధి గురించి తెలియజేసే శాస్త్రాన్ని పిండోత్పత్తి శాస్త్రం అంటారు. 

## ఇవి కూడా చూడండి
* అండాశయము
* గర్బాధానము
* నెల తప్పడం

వర్గం:శరీర ధర్మ శాస్త్రము
వర్గం:పిండోత్పత్తి శాస్త్రం
హర్ప్‌‌స్ జొస్టర్

right|thumbnail

Herpes zoster (హెర్పెస్ జోస్టర్, తెలుగు: కంచిక), శింగెల్స్ అని పిలుస్తారు. చర్మం పైన దద్దుర్లు, బొబ్బలు శరీరంలో ఏదో ఒకే ప్రాంతంలో, ఒకే ప్రక్కను ( కుడి లేదా ఎడమ ) రావటం దీని ప్రధాన లక్షణం. varicella zoster virus (VZV) చిన్నప్పుడు పిల్లల్లో చికెన్ పాక్స్ ( అమ్మవారు ) రూపంలో వచ్చి తగ్గిపోతుంది. కాని ఆ వైరస్ శరీరంలో అలాగే దాగి వుంటుంది. కొన్ని సంవత్సరాల తర్వాత దానికి అనువైన పరిస్థితులు (వృద్దాప్యం, HIV లాంటి వ్యాధుల వల్ల) ఏర్పడ్డాక herpes zoster రూపంలో బయట పడుతుంది.
ఇది CD4 సంఖ్యతొ సంబంధం లేకుండా ఎప్పుడైనా రావచ్చు, కాని CD4 సంఖ్య 50 కంటే తగ్గినప్పుడు రావటానికి అవకాశాలు ఎక్కువ, కంటి పై వచ్చినప్పుడు చివరకు అంధత్వం తెప్పించే అవకాశం కూడా ఎక్కువ.

## లక్షణాలు
ముందుగా ఈ వ్యాధి జ్వరం, చలి, తలనొప్పి, కాళ్ళు, చేతులు మొద్దు బారటం అలాగే జలదరించటం లక్షణాలను చూపుతుంది. ముందుగా వీటిని సాధారణ జ్వరంగా భ్రమపడే అవకాశం ఉంది. ఈ లక్షణాలు కనపడ్డ కొన్ని రోజులకే చర్మం పైన దుద్దుర్లు, బొబ్బలు (ద్రవంతో నిండినవి) శరీరంలో ఏదో ఒకే ప్రాంతంలో, ఒకే ప్రక్కను (కుడి లేదా ఎడమ) రావటం ప్రారంభిస్తాయి. ఈ శింగెల్స్ పూర్తిగా తగ్గటానికి దాదాపుగా ఆరువారాలు తీసుకుంటాయి. చాల అరుదుగా చెవిలోనికి ప్రవేశించి చెవుడును తెప్పించే అవకాశము ఉంది.

## చికిత్స

అన్ని జొస్టర్ వైరస్ లలానే దీన్ని కూడా బాగు చేయవచ్చు. Acyclovir, Valacyclovir, Famciclovir లాంటి ఆంటి వైరల్ మందులను వాడి పూర్తిగా తగ్గించవచ్చును. కొన్ని సార్లు వైరస్ రెజిస్టెన్స్ వల్ల HIV రోగులలో మందులు పనిచేయకపోతే రెండు మందులను కలిపి వాడాల్సి వుంటుంది.

## మూలాలు

వర్గం:వైరల్ వ్యాధులుhttps://te.wikipedia.org/wiki/%E0%B0%8E%E0%B0%AF%E0%B0%BF%E0%B0%A1%E0%B1%8D%E0%B0%B8%E0%B1%8D?wprov=sfl
సౌరద్రవ్యరాశి

సౌరద్రవ్యరాశి (\begin{smallmatrix}M_\odot\end{smallmatrix}) నక్షత్రాలు, గెలాక్సీలు, నెబ్యులాల వంటి ఖగోళ వస్తువుల ద్రవ్యరాశిని కొలిచేందుకు ప్రమాణం. ఇది సూర్యుని ద్రవ్యరాశికి సమానం. 

:M_{\odot}=( 1.98892\ \pm\ 0.00025 )\ \times10^{30}\hbox{ kg}

ఇది భూమి ద్రవ్యరాశికి 332,950 రెట్లు, గురు గ్రహ ద్రవ్యరాశికి 1048 రెట్లు ఉంటుంది. భూమి సూర్యుని చుట్టూ దీర్ఘవృత్తాకార కక్ష్యలో తిరుగుతుంది కాబట్టి సౌరద్రవ్యరాశిని పెద్ద వస్తువు చుట్టూ తిరిగే చిన్న వస్తువు పరిభ్రమణ కాల సమీకరణంతో కనుక్కోవచ్చు. సంవత్సర కాలం, భూమినుండి సూర్యునికి మధ్య దూరం (ఏస్ట్రనామికల్ యూనిట్ - AU), గురుత్వ స్థిరాంకం (G) అయితే సౌరద్రవ్యరాశి:

:M_\odot=\frac{4 \pi^2 \times (1\ {\rm AU})^3}{G\times(1\ {\rm year})^2}

వర్గం:భౌతిక శాస్త్రం
వర్గం:ఖగోళ శాస్త్రం
వర్గం:సంఖ్యలు
ఖరీఫ్ పంట

**ఖరీఫ్ పంట** అనగా వర్షంపై ఆధారపడి రుతుపవనముల రాక నుంచి రుతుపవనముల తిరోగమనం వరకు పండించే పంటలని చెప్పవచ్చు. ఆసియా ఉపఖండంలో ఈ పద్ధతిని అవలంభిస్తున్నారు. మొక్కలు నాటడం, సాగు చేయడం, నూర్పిళ్లు అన్ని ఈ ఖరీఫ్ లోనే జరుగుతాయి.
శరదృతువులో కోతకు వచ్చే ఇటువంటి పంటలను భారతదేశం, పాకిస్తాలలో వేసవి లేదా రుతుపవన పంట అని కూడా పిలుస్తారు. 
ఖరీఫ్ పంటలు సాధారణంగా జూలై నెలలో ప్రారంభమయ్యే తొలకరి వర్షాలలో నాటుతారు. ఈ కాలాన్ని నైరుతి రుతుపవనకాలం అంటారు.
పాకిస్తాన్ లో ఖరీఫ్ సీజన్ ఏప్రిల్ 16 న ప్రారంభమై అక్టోబరు 15 వరకు ఉంటుంది.
భారతదేశంలో రాష్ట్రాల వారిగా పండించే పంట, ఖరీఫ్ సీజన్ మారుతుంది. మొత్తం మీద ఖరీఫ్ సీజన్ మే నెలలో ప్రారంభమై జనవరి నెలలో ముగుస్తుంది. కాని ప్రముఖంగా ఈ ఖరీఫ్ సీజన్ జూన్ నెలలో ప్రారంభమై అక్టోబరు నెలతో ముగుస్తుందని అత్యధికులు భావిస్తారు. 
## వరి
ఖరీఫ్ లో పండించే పంటలలో ముఖ్యమైనది వరి.

## సాధారణ ఖరీఫ్ పంటలు
వరి

జొన్న

మొక్కజొన్న

పెసలు

చెరకు

గోరు చిక్కుడు

కందులు

ప్రొద్దు తిరుగుడు

సోయా చిక్కుడు

రాగి

వేరు సనగ

కాకర కాయ

ప్రత్తి

నువ్వులు

మినుము

## ఇవి కూడా చూడండి
రబీ

తొలకరి

వర్గం:వ్యవసాయం
రబీ పంట

**రబీ పంట** శరదృతువులో నాటిన, శీతాకాలం సీజన్ లో కోతకు వచ్చే వ్యవసాయ పంటలను సూచిస్తుంది. రబీ అనే పదం అరబిక్ పదమైన వసంతరుతువు (spring) నుండి ఉద్భవించింది. ఈ పదాన్ని భారత ఉపఖండంలో ఉపయోగిస్తున్నారు.

## నిర్వచనం
**"**రబీ" అనే పదానికి అరబిక్ అనువాదం వసంతం. ఈ పంటలు వసంతకాలంలో పండుతాయి కాబట్టి ఈ పేరు రావడం జరిగింది.  రబీ సీజన్  నవంబరులో ప్రారంభమై మార్చి లేదా ఏప్రిల్ వరకు ఉంటుంది. నవంబరు నాటికి రుతుపవనాలు  ముగియడంతో రబీ పంట సాగు ప్రధానంగా నీటి పారుదల ద్వారా జరుగుతుంది.  రైతులు శరదృతువు ప్రారంభంలో విత్తనాలను నాటడం,  పంటలు వసంత కాలంలో రావడం జరుగుతుంది. 

## అవలోకనం
భారతదేశంలో  వివిధ కాలాల ఆధారంగా వ్యవసాయ పంటలు మారుతూ ఉంటాయి, పంటలు పెరగడానికి,సరియైన పంటలు  రావడానికి  నిర్దిష్ట, సరైన వాతావరణ పరిస్థితులు  అవసరం.  ఖరీఫ్, రబీ అనే రెండు పంటలను ఆసియా దేశాలు ప్రధానంగా వర్షాకాలంలో  వేయడం జరుగుతుంది. ఖరీఫ్ పంటల సాగు వేయడం  వర్షాకాలం ప్రారంభంతో ప్రారంభమై, అయిపోయే వరకు, రబీ పంటలు  శీతాకాలంలో  నాటు వే సి వసంతకాలం వచ్చే వరకు ఆ పంటలు రావడం జరుగుతుంది. ఆ పంటలలో  గోధుమ, బార్లీ, శనగలు, బఠానీలు పంటలను  కలిగి ఉంటాయి. రబీ పంటలు ప్రధానంగా రుతుపవనాల వర్షాలు ముగిసిన తరువాత, నవంబరు మధ్యలో సాగు చేయబడి, ఆ పంటలు  ఏప్రిల్ / మేలో కోతలు ప్రారంభమవుతాయి.  ఈ రబీ పంటలు భూమిలో ఉండే ఇంకిన వర్షపు నీటితో లేదా నీటి పారుదల పద్ధతులను ఉపయోగించి పంటలు పండిస్తారు రబీ పంటలను శీతాకాల పంటలు అని కూడా అంటారు. అక్టోబర్, మార్చి నెలల్లో మొదలయ్యే శీతాకాలంలో ఇవి పెరుగుతాయి. అరబిక్ పదం 'రబీ' వసంతాన్ని సూచిస్తుంది. అందువల్ల, రబీ పంటల కోత సమయం వసంతకాలంలో ప్రారంభమవుతుంది. ఖరీఫ్ పంటల మాదిరిగా కాకుండా, రబీ పంటలు పండించడానికి తక్కువ నీరు అవసరం. అందువల్ల, అవి మంచి  వృద్ధి చెందడానికి సాధారణ నీటి పారుదల సహాయంతో సులభంగా పెరుగుతాయి. రబీ పంటలలో గోధుమ, బార్లీ, పప్పుధాన్యాలు, శనగలు, రైతులు ఈ సమయంలో  ఆవాలు, జీలకర్ర, పొద్దుతిరుగుడు, రాప్సీడ్, మరెన్నో విత్తనాలను కూడా నాటువేయడం వంటివి జరుగుతాయి.  

## సమస్యలు
భారతీయ వ్యవసాయ భూమిలో సగం వర్షాధారంగా ఉంటుంది, కాబట్టి  రబీ పంట దిగుబడులకు సకాలంలో,తగినంత వర్షాలు కీలకం గా ఉంటాయి. రబీ పంటల  సాగులో అకాల వర్షములు రావడం ,రబీ పంటలకు నష్టం జరుగు తాయి ,కొన్ని  రాష్ట్రాల్లో వర్షాలు కూరగాయలు, మామిడి పంటలకు మేలు చేయగా, కొన్ని రాష్ట్రాల్లో  గోధుమలు, లిచీ పంటలు దెబ్బతినే అవకాశం ఉంది, మొత్తానికి రబీ పంటకు సరియైన వర్ష పాతం, నిరంతరం విద్యుత్ ఉంటడం, అకాల వర్షాలు రాకపోతే రబీ  పంటలు రైతులకు మేలుచేస్తాయని అనడంలో సందేహం లేదు.  

## కొన్ని రబీ పంటలు

* గోధుమ
* బార్లీ
* బఠానీ
* శనగలు
* మదన గింజ
* ఆవాలు

## ఇవి కూడా చూడండి
ఖరీఫ్

## మూలాలు

## బయటి లింకులు

వర్గం:పంటలు
వర్గం:వ్యవసాయం
అవసరాల రామకృష్ణారావు

**అవసరాల రామకృష్ణారావు** (డిసెంబర్ 21, 1931 - నవంబర్ 28, 2011) కథ, నవల రచయిత.

1931, డిసెంబర్ 21న చెన్నైలో జన్మించిన రామకృష్ణారావు రచనా జీవితానికి షష్టిపూర్తి చేశారు. తన కథలు, నవలల ద్వారా ‘స్ర్తీ-విముక్తి’ ఆవశ్యకతను చాటారు. ‘సంపెంగలూ-సన్నజాజులూ’ నవల ఆయనకు మంచి పేరు తెచ్చింది. భారతీయ సాంస్కృతిక రాయబారిగా అభిమానులు ప్రేమగా పిలుచుకునే చందమామ పత్రిక తొలి సంచికకు 1947లో కేవలం పదహారేళ్ల వయస్సులో “పొట్టి పిచిక కథ” అనే కథను రాసి పంపారు.

అవసరాల రామకృష్ణారావు డిప్యూటీ కలెక్టర్ అవసరాల జగన్నాధరావు పంతులు గారి ఆఖరి కుమారుడు. తుని లో, 1940 దశకంలో తాండవనది పొంగి వచ్చిన వరదలలో మరణించిన డా. అవసరాల రామదాసు గారి తమ్ముడు.

## మరణం
2011, నవంబర్ 28 న హైదరాబాదులో స్వర్గస్థులయారు.

## జీవితం
* ఈయన తుని ఎస్సార్ ఉన్నత పాఠశాలలో లెక్కలు, సైన్సు బోధించేవారు. 
* తరువాత ఒరిస్సాలో ఇంగ్లీషు రీడర్ గా పనిచేసేరు. 
* విశాఖపట్నంలో ఇంగ్లీషు లెక్చరర్ గా పనిచేశారు. 
* తెలుగులో నవలలు, కథలు గణనీయంగా రాసి వన్నెకెక్కిన కథా రచయితగా పేరు తెచ్చుకున్నారు.

## అందుకున్న కొన్ని పురస్కారాలు
* 1. ఆంధ్రప్రదేశ్ సాహిత్య అకాడమీ (1969)
* 2. తెలుగు విశ్వవిద్యాలయం హాశ్యరచయిత పురస్కారం (1994)
* 3. జ్యేష్ఠ లిటరరీ ఎవార్డ్ ( 1998)
* 4. కొలసాని చక్రపాణి ఎవార్డ్ (1999)
* 5. ఢిల్లీ తెలుగు ఎకాడమీ ఉగాది పురస్కారం (2000)
* 6. ఆంధ్రప్రభుత్వం తెలుగు వైభవం పురస్కారం (2004)

## ప్రచురించిన కొన్ని పుస్తకాలు
* 1. మనం మనుష్యులం
* 2. సహజీవన సౌభాగ్యం
* 3. ఇంకానా అంతరాలు?
* 4. అడుగో మావయ్య, ఆ వెనకే మేరీ
* 5. సంపెంగలూ, సన్ంజాజులూ
* 6. మేం చేసిన తప్పు మీరూ చేస్తారా?
* 7. అది ప్రశ్న, ఇది జవాబు
* 8. హెడ్మిస్ట్రెస్ హేమలత
* 9. పేకముక్కలు
* 10. కథావాహిన - 6
* 11. గణిత విశారద
* 12. కేటూ, డూప్లికేటూ
* 13. అర్ధమున్న కథలు
* 14. రామచిలుక
* 15. మోహనరాగం
* 16. మేథమేట్రిక్స్-1
* 17. మేథమేట్రిక్స్-2
* 18. మేథమేట్రిక్స్-3
* 19. అంగ్రేజీ మేడీజీ
* 20-25. కథల సంపుటాలు

## సమకాలీన రచయితలు

ఈయన సమకాలీయులు, తునిలో పెరిగిన తెలుగు రచయితలు మరి కొందరు
* 1. వేమూరి వెంకట సూర్యనారాయణ
* 2. ఈరంకి వేంకటరావు
* 3. వేమూరి వేంకటేశ్వరరావు

*

## మూలాలు


## బాహ్య లంకెలు

* అవసరాల రామకృష్ణారావు గారితో ఇంటర్వ్యూ
* మాలిక పత్రకలో అవసరాల రామకృష్ణారావు రచన-జీవితం-వ్యక్తిత్వం

వర్గం:తెలుగు రచయితలు
వర్గం:తెలుగు కథా రచయితలు
వర్గం:1931 జననాలు
వర్గం:2011 మరణాలు
వర్గం:తూర్పు గోదావరి జిల్లా రచయితలు
వర్గం:తూర్పు గోదావరి జిల్లా ఉపాధ్యాయులు
ఫీనిక్స్

* ఫీనిక్స్ (నగరం)
* ఫీనిక్స్ (పక్షి)
* ఫీనిక్స్ (ప్రజాతి)
* హ్యారీ పాటర్ అండ్ ది ఆర్డర్ ఆఫ్ ది ఫినిక్స్
* ఫీనిక్స్
ఫీనిక్స్ (పక్షి)

ప్రాచీన గ్రీకు పురాణాల ప్రకారం **ఫీనిక్స్** అనేది పునర్జీవితాన్ని తీసుకొగలిగే ఒక కాల్పనిక పక్షి. సూర్యునితొ సన్నిహిత సంబంధం ఉన్న ఈ పక్షి, తన పూర్వీకుల బూడిద నుంచి కొత్త జీవితాన్ని పొందుతుంది.
క్రైస్తవ మత ఆరంభంలో మత చిహ్నంగా కూడా చుపబడింది. చాలా కథల ప్రకారం ఫీనిక్స్ అగ్ని ద్వారా అంతమైనప్పటికీ, జన్మించే ముందు తనని తాను నాశనం చేసుకున్నట్టుగా పురాతన గ్రంథాల 
ఆధారాలు కూడా తక్కువగా ఉన్నాయి.కొన్ని గాథల ప్రకారం ఈ పక్షి ఒకే జీవితాన్ని 1400 సంవత్సరాల వరకు కొనసాగించగలదని చెప్పబడింది. హెరడోటస్, లూకన్, ప్లిని ద ఎల్డర్, పోప్ క్లెమెంట్ 1, లేక్టేంటియస్, ఓవిడ్ వంటి ప్రముఖుల ద్వారా ఈ పక్షి పునర్జన్మ లేదా పునర్జీవితాన్ని సంబంధించిన అనేక విషయాలు చెప్పబడ్డాయి.
చారిత్మక ఆధారాల ప్రకారం ఈ పక్షి, సూర్యునికి, కాలానికి, సామ్రాజ్యాలకి, పునర్జన్మలకి, పునరజ్జీవనానికి చిహ్నంగా చిత్రీకరించబడింది. కొన్ని క్రిస్టియన్ శాఖలలో స్వర్గానికి సూచికగా కూడా చెబుతారు. 

## ఇవి కూడా చూడండి
*ఎల్లో-బ్రెస్టెడ్ గ్రీన్ ఫించ్
## మూలాలు

* .
* .
* .
* 

## వెలుపలి లింకులు

వర్గం:పక్షులు
వర్గం:కాల్పనిక పాత్రలు
ఆరు ఎ లు

ఒక విషయానికి సంబంధించి పూర్తి సమాచారం రాబట్టాలంటే మొదటగా దానిపై ప్రశ్నించే జ్ఞానం కలిగి ఉండాలి. దీనికి పరిష్కార మార్గంగా సులభమైన ఒక చిన్న పదాన్ని ఉపయోగించడం నేర్చుకున్నారు. దీనిని ఇంగ్లీషులో ఐదు డబ్ల్యూ లు, ఒక హెచ్ (Five Ws, one H) అంటారు. తెలుగులో ఈ పదాన్ని **ఆరు ఎ లు** అంటారు. వార్తలను సేకరించే విలేకరికి గాని, నేర విచారణ లేక ప్రమాద సంఘటనకు సంబంధించి రక్షకులకు గాని, పరిశోధనలు చేసే శాస్త్రవేత్తలకు గాని, మొక్కలపై పరిశీలన చేసే వృక్ష శాస్త్రజ్ఞుడుకి గాని, వైద్య నిపుణులుకు గాని, సాధారణ వ్యక్తులకు సైతం ఈ చిన్న పదం ఎంతో ఉపకరిస్తుంది.

* Who - ఎవరు
* What - ఏమిటి
* When - ఎప్పుడు
* Where - ఎక్కడ
* Why - ఎందుకు 
* How - ఎలా (How many - ఎన్ని, How much -ఎంత)

వికీపిడియాను ఉదాహరణగా తీసుకొని ఈ చిన్న పదం ద్వారా ఎంత సమాచారం సేకరించవచ్చో తెలుసుకుందాం.

## ఏమిటి
ఏదైన విషయాన్ని గురించి సమాచారాన్ని సేకరించడం కోసం వేసే ప్రశ్నలలో ఒకటి **ఏమిటి**.  ఏమిటి అనే ప్రశ్న ద్వారా జరిగిన, జరుగుతున్న, జరగబోయే అంశాలను గురించి ప్రాధమిక సమాచారం అందుతుంది. జర్నలిజం ప్రక్రియలోని అతి ముఖ్యమైన ఆరు ఎ లులో ప్రముఖమైన ఒక ఎ యొక్క అర్థం **ఏమిటి**. ఏమిటి అను పదాన్ని ఆంగ్లంలో వాట్ (What) అంటారు.

ఇది ఏమిటి - వికీపిడియా, ఇది ఒక స్వేచ్ఛా విజ్ఞాన సర్వస్వం. ఇంటర్ నెట్ ఉపయోగించే వారికి ఇది సుపరిచితం. అణువు నుంచి అంతరిక్షం వరకు, సంకీర్తనల నుంచి విప్లవాల వరకు, పుట్టగొడుగు నుంచి పెద్ద మర్రిచెట్టు వరకు, పడవ నుంచి నది ఒడ్డున ఉన్న శ్రీ సీతారామచంద్ర స్వామి వారి దేవస్థానము, భద్రాచలం వరకు, వెన్నెల నుంచి పిడుగు వరకు, సముద్రతీరం నుంచి కోన (కొండ) వరకు, గర్బాధానము నుంచి సమాధి వరకు, ఊరు నుంచి శ్మశానం వరకు అరంగేట్రం నుంచి ప్రసిద్ధుడు వరకు, మట్టి నుంచి ధనం వరకు, చిగురు నుంచి మాను వరకు, తిరుమల ప్రసాదం నుంచి శ్రీ వెంకటేశ్వర దేవస్థానం, పిట్స్బర్గ్ వరకు, కరపత్రం నుంచి ఇంటర్నెట్ వరకు, మొక్కల నర్సరీ నుంచి విశ్వ వనం వరకు ఇందులో దొరకని సమాచారమంటూ ఉండదు. కొత్త విషయాలను తెలుసుకునేందుకు నేటి తరం సాధనంగా ఎన్నో విశేషాలను తెలియజేస్తుంది ఈ ఆన్ లైన్ వికీపీడియా స్వేచ్ఛా విజ్ఞాన సర్వస్వం.

## ప్రశ్నార్థక పదాలు

## వికీపీడియా
వికీపీడియాను ఉపయోగించడం ఎలా - రాశి లోను వాసి లోను ప్రసిద్ధి చెందిన ఈ వికీపీడియాను ఉపయోగించడం చాలా తేలిక. తెలుగుతో పాటు దాదాపు 250 భాషల్లో అందుబాటులో ఉన్న ఈ వికీపీడియా నెటిజన్లు అత్యధికంగా చూసే వెబ్ సైట్లలో ఆరవది. గూగుల్ సెర్చ్ రిజల్ట్స్ లో మొదటి పేజీలలో వికీపీడియా పేజీలుండే అవకాశం. ప్రతి పేజీలో సామాన్యుడికి సైతం అర్ధమయ్యే విధంగా సహాయ సూచికలు. తగిన సూచనలు, సలహాలు ఇవ్వడానికి తోటి వికీపీడియన్లు.

## ఇవి కూడా చూడండి
* ప్రశ్నార్థక పదాలు
* ఏమిటి
* ఎప్పుడు
* ఎక్కడ
* ఎవ్వరు
* ఎందుకు
* ఎలా

## మూలాలు

## వెలుపలి లంకెలు
వర్గం:విజ్ఞాన శాస్త్రం
ఆంధ్రప్రదేశ్ హిస్టరీ కాంగ్రెస్

thumb|అమరావతి స్థూపం
**ఆంధ్ర ప్రదేశ్ హిస్టరీ కాంగ్రెస్** 1976 లో స్వచ్ఛంద సంస్థగా నమోదయ్యింది.  వైజ్ఞానిక రీతులలో చరిత్ర అధ్యయనాలను ప్రోత్సహించడం దీని ప్రధానవుద్దేశ్యం. 1998లో జరిగిన 22 వ సావంత్సరిక సదస్సులో సమగ్ర చరిత్రను 7 సంపుటాలలో మొత్తం 5000 ముద్రించిన పేజీలలో రూపొందించాలని నిర్ణయించారు. 2008 వార్తల ఆధారంగా 9 సంపుటాలుగా చేయాలని నిర్ణయించడం జరిగింది. దీనికి 300 మంది పరిశోధకులు కృషి చేస్తున్నారు. ఈ పనికి 1960లో బీజం బడగా 1970 లో అప్పటి అంతర్జాతీయ తెలుగు సంస్థ, ఆ తరువాత తెలుగు అకాడమీ, కేంద్రీయ విశ్వవిద్యాలయం కృషిచేశాయి. మేధో పరంగా ఆంధ్ర ప్రదేశ్‌ హిస్టరీ కాంగ్రెస్‌, ఆర్థిక పరంగా తెలుగువిశ్వవిద్యాలయం దీనిలో పాల్గొంటున్నాయి.

* 2003 లో మొదటి సంపుటి, పూర్వయుగము నుండి క్రీ పూ500 వరకు  ఎమ్ ఎల్ కె మూర్తి సంపాదకత్వంలో విడుదలైంది.
* రెండవసంపుటి: ఆంధ్ర ప్రదేశ్ తొలి చరిత్ర (క్రీపూ 500- క్రీశ 640) ( Early History of Andhra Pradesh 500 B.C. to 640 A.D.)
* 2009 లో మూడవ సంపుటి తొలి మధ్యయుగ ఆంధ్ర ప్రదేశ్ బి రాజేంద్రప్రసాద్ సంపాదకత్వంలో విడుదలైంది.
* 10 జూలై 2011 నాడు నాలుగో సంపుటం ” మధ్య యుగాల తెలుగు చరిత్ర(సా.శ.1000-1324) ” విడుదలైంది.
*ఆధునికచరిత్ర మూడు సంపుటాలు (1325నుండి 1991 వరకు ) తయారీలో ఉన్నాయి.

## వనరులు


వర్గం:ఆంధ్రప్రదేశ్ చరిత్ర
వెన్నెల

**వెన్నెల** ఎక్కువగా సూర్యకాంతిని కలిగి ఉంటుంది (తక్కువ భూకాంతితో). సూర్యుని కాంతి తాకిన చంద్రుని ఉపరితల భాగాల నుండి ప్రతిబింబిస్తుంది.
సూర్యకిరణాలు చంద్రునిపై పడి ప్రతిబింబించే కాంతిని **వెన్నెల** అంటారు. ఇది చంద్రుడు కనిపించే రాత్రి సమయంలో భూమి యొక్క ఉపరితలంపై ప్రకాశిస్తుంది. చంద్రుని తక్కువ పరావర్తనం కారణంగా చంద్రకాంతి సూర్యకాంతి కంటే చాలా మసకగా ఉంటుంది. రాత్రులందు చంద్రుడు నుంచి వెలువడే చల్లని వెలుగును వెన్నెల అంటారు. వెన్నెలను చంద్రకాంతి అని కూడా అంటారు. వెన్నెలను ఆంగ్లంలో మూన్ లైట్ అంటారు. పగలు చంద్రుడు వెన్నెల కురిపించినప్పటికి సూర్యుని వెలుతురు ఎక్కువగా ఉండుట వలన చంద్రకాంతిని గుర్తించలేరు, అందువలన చంద్రుడు రాత్రులందు కురిపించే కాంతినే వెన్నెల అంటారు. తెలుగు సినిమా పాటలలో, కవిత్వాలలో వెన్నెలకు విశేష ప్రాముఖ్యముంది. చంద్రుని నుంచి వెలువడే చంద్రకాంతి, శుక్లపక్షంలో రోజు రోజుకు పెరుగుతూ, కృష్ణ పక్షంలో రోజు రోజుకు తగ్గుతూ ఉంటుంది. అమావాస్య రోజున చంద్రుడు వెన్నెల కురిపించనందున రాత్రులందు చీకటిగా ఉంటుంది. పౌర్ణమి రోజున చంద్రుడు పూర్తిగా వెన్నెల కురిపిస్తాడు, కావున పౌర్ణమి చంద్రుడిని నిండు చంద్రుడు అని కూడా అంటారు. పౌర్ణమి రోజున వెన్నెల కురిసే చోట రాత్రిలందు కూడా వెలుతురుగా ఉంటుంది. చంద్రకళలలో మార్పులకు కారణం చంద్రుడు స్వయం ప్రకాశకుడు కాకపోవడమే, సూర్యుని నుంచి పొందిన వెలుతురును బట్టి వెన్నెల హెచ్చు తగ్గుల్లో మార్పులుంటాయి. అమావాస్య తరువాత వచ్చే మొదటి వెన్నెలనిచ్చే చంద్రుడిని నెలపొడుపు అంటారు. సూర్యాస్తమయం తరువాత చంద్రోదయంతో వెన్నెల ప్రారంభమవుతుంది. ఒక్కొక్క మాసంలో ఒక్కొక్క విధంగా వెన్నెలలో కొద్దిగా మార్పులు ఉంటాయి. 

## చంద్రకళలలో మార్పులకు కారణం
భూమిపై అర్ధగోళములో ఎప్పుడూ సూర్యకాంతి ప్రసిరించినట్లే, చంద్రుని అర్ధగోళముపై సూర్యకాంతి సతతం ప్రసరిస్తునే వుంటుంది, ఒక్క చంద్రగ్రహణం సమయంలో తప్పించి. చంద్రకాంతి హెచ్చు తగ్గులుగా మారుటకు కారణం, భూమి చుట్టూ చంద్రుని భ్రమణకాలం, భూమి తన చుట్టూ తాను తిరుగుటకు పట్టుకాలం, సూర్యుని చుట్టూ భూమి తిరుగుటకు గల భ్రమణ కాలాల వ్యాత్యాసం వలన చంద్రకళలలో తేడాలు, అమవ్యాస, పూర్ణిమలు ఏర్పడుతాయి. ఉదాహరణకు పున్నమి రోజు సూర్యుడు పడమట వున్నప్పుడు, చంద్రుడు తూర్పున వున్నందున సూర్యకాంతి పడు చంద్రుని అర్ధగోళము సంపూర్ణంగా కనిపిస్తుంది. అమవాస్య రోజున సూర్యచంద్రులు పడమటి దిక్కుననే వుండటం వలన చంద్రకాంతి మనకు కనిపించదు.

## చిత్రకళలో వెన్నెల

|వెన్నెల రాత్రి వోల్గా నది మీద
Image:Dovedale by Moonlight - Oberlin.jpg|Dovedale చేత చిత్రీకరించబడిన వెన్నెల చిత్రం
File:Vernet, Claude Joseph - Seaport by Moonlight - 1771.JPG|వెన్నెలలో ఓడరేవు


## పాటలు
* పగలే వెన్నెల జగమే ఊయల కదలే ఊహాలకే కన్నులుంటే 
* వెన్నెలవే వెన్నెలవే (మెరుపు కలలు)
* వెన్నెలా వెన్నెలా మెల్లగా రావే (ప్రేమదేశం)
* చల్లని వెన్నెలలో (గుండమ్మ కథ)

## ఇవి కూడా చూడండి
*చంద్రుడు

## మూలాలు

* How bright is moonlight?

వర్గం:చంద్రుడు
పరుగు (అయోమయ నివృత్తి)

**పరుగు** అన్న పేరు ఈ క్రింది పేజీలను సూచించవచ్చు:

* పరుగు (రన్) పరిగెత్తడం గురించి
* పరుగు (2008 సినిమా)
తగ్రఖ్

**తగ్రఖ్** : దీనినే మైసూరియన్ రాకెట్ గానూ పిలుస్తారు. తగ్రఖ్ అనేది ప్రపంచంలోనే మొట్టమొదటగా ప్రయోగించబడిన క్షిపణి.

టిప్పు సుల్తాన్ తండ్రి హైదర్ అలీ సాంకేతిక రంగంలో దిట్ట, జిజ్ఞాసాపరుడు. మైసూరు రాజ్యంలో స్థానిక వైజ్ఞానికా పద్దతులలోనే రాకెట్లు తయారయ్యే విధానాలు కనిపెట్టాడు. మైసూరు రాజ్యంలో ఈ రాకెట్ల ప్రయోగంలో సిద్దహస్తులు 1200 వుండేవారు. ఈ రాకెట్లు దాదాపు రెండు కిలోమీటర్ల దూరం వరకూ ప్రయోగింప బడే విధంగా సాంకేతికతను కలిగి ఉండేవి. 

## ఇవీ చూడండి
* హైదర్ అలీ
* టిప్పు సుల్తాన్

## మూలాలు

వర్గం:భారతదేశంలో బ్రిటిషు పాలన
వర్గం:భారతీయ క్షిపణులు

:en:Mysorean rockets
లాంగ్ బీచ్

**లాంగ్ బీజ్** (ఆంగ్లం: **Long Beach**) అమెరికా సంయుక్త రాష్ట్రాల దక్షిణ కాలిఫోర్నియాలో ఒక పట్టణం. ఇది పసిఫిక్ మహాసముద్రం తీరంలో ఉంది. ఇది అమెరికాలో 36వ అతిపెద్ద నగరం. 2010 గణాంకాల ప్రకారం ఇక్కడి జనాభా 462,257. 
ఈ పట్టణం అమెరికాలో ఒక సముద్ర వాణిజ్య కేంద్రం. ఇక్కడి నౌకాశ్రయం అమెరికాలోని రెండవ అత్యంత వ్యాపార ప్రాముఖ్యము కలది. ఇక్కడి భారీ నూనె పరిశ్రమ తీరం లోపల, భూగర్భ వనరులను కలిగివున్నది. నిర్మాణ రంగంలో విమానాలు, కార్ల విడిభాగాలు, ఎలక్ట్రానికి పరికరాలు, గృహోపకరణాలు ముఖ్యమైనవి. ఇక్కడ ప్రముఖమైన సంస్థలు ఎప్సాన్ అమెరికా, మొలినా హెల్త్ కేర్, స్కాన్ హెల్త్ ప్లాన్.

లాంగ్ బీచ్ డౌన్ టౌన్ లాస్ ఆంజిల్స్ నుండి సుమారు  దక్షిణంగా ఉంది. దీని సరిహద్దులలో ఆరెంజ్ కౌంటీ, లాస్ ఆంజిల్స్ ముఖ్యమైనవి.

## మూలాలు

వర్గం:కాలిఫోర్నియా
బీచ్ (అయోమయ నివృత్తి)

**బీచ్** (Beach) అనగా సముద్రతీరం.

* లాంగ్ బీచ్ కాలిఫోర్నియాలోని ఒక ప్రముఖ వాణిజ్య కేంద్రం.
కోట సామ్రాజ్యము

కోట వంశం ఒక మధ్యయుగ రాజవంశం. ఆధునిక భారత రాష్ట్రమైన ఆంధ్రప్రదేశ్‌లోని కొన్ని ప్రాంతాలలో పాలించింది . కోటలు ధనంజయ గోత్రానికి చెందినవి. ధరణికోటను రాజధానిగా చేసుకుని కమ్మనాడని పాలించారు.కోట రాజులు మొదటి క్షత్రియ వర్ణానికి చెందినవారు.

## విశేషాలు
కోట రాజులు మొదట్లో జైన మతాన్ని ఆచరించినా తర్వాత కాలంలో చాళుక్యుల వలె హిందూ మతాన్ని కూడా ఆచరించారు. శైవ తత్వాన్ని కూడా ప్రోత్సహించారు. వీరికి తూర్పు చాళుక్యులతోను, సూర్యవంశీయులైన కాకతీయులతోను వివాహ సంబంధాలుండేవి. కాకతీయ గణపతి దేవుని రెండవ కుమార్తె అయిన గణపాంబను కోట బేతరాజు వివాహమాడాడు. మంగళగిరి ఆనందకవి (జీవించిన కాలము క్రీస్తుశకం 1700) తాను వ్రాసిన 'విజయనందన విలాసము' లో హరిసీమకృష్ణ వంశీకుడు, జమీందారు అయిన దాట్ల వెంకటకృష్ణమరాజును కీర్తిస్తూ, హరిసీమ కృష్ణుడు చంద్రవంశానికి చెందినవాడని వ్రాయబడినది . క్రీస్తు శకము 1182 ప్రాంతంలో జరిగిన పల్నాటి యుద్ధంలో నలగామరాజుకు సహాయం చేయడానికి కాకతీయ రుద్రదేవరాజు కొంత సైన్యాన్ని పంపాడు. ఈ సైన్యం ధరణికోటను ముట్టడించి జయించింది. కోట దొడ్డభీమరాజు మరణించాడు. ఆనాటి నుండి కోట వంశీయులు కాకతీయులకు సామంతులయ్యారు. 1323 వ సంవత్సరంలో మహమ్మదీయుడైన ఉయిన్ ఖాన్ కాకతీయ సామ్రాజ్యాన్ని నిర్మూలించాడు. ఆ సందర్భంలో కోట వంశం కూడా రాజ్యం కోల్పోయింది.

కోట సామ్రాజ్యాన్ని పాలించిన రాజులు:

*భీమరాజు 1 - క్రీస్తు శకం 1108-1127 
*బేతరాజు 2 - క్రీస్తు శకం 1127-1148 
*బేతరాజు 3 - క్రీస్తు శకం 1148-1156 
*భీమరాజు 2 - క్రీస్తు శకం 1156-1188 
*కేత రాజు 1 - క్రీస్తు శకం 1182-1231 - ఇతడు కాకతీయ గణపతి దేవుడి రెండవ కుమార్తె గణపాంబను వివాహమాడాడు. 
*భీమరాజు 3 - క్రీస్తు శకం 1231-1234 
*కేతరాజు 2 - క్రీస్తు శకం 1234-1240 
*గణపతిదేవ - క్రీస్తు శకం 1240-1262 
*భీమరాజు 4 - క్రీస్తు శకం 1262-1268 
*దేవరాజు - క్రీస్తు శకం 1268

## ఇతర విషయములు
కోట రాజులు ఈ క్రింది బిరుదు గద్యమును ఉత్సవ సందర్భాల్లో ఉచ్చరించేవారు:

*స్వస్తి సమస్త పంచ మహా శబ్ద మహామండలేశ్వర| రాజ పరమేశ్వర| ఈశ్వర పదవీ విరాజమాన| విజయవినోద| .... మల్ల చోళ సింహ చోళ, శార్దూల| మత్త మాతంగ| హరిరాయాస్తాన గజసింహ| బౌద్ధకండకుద్దాల| పాండియరాయమగ| ధనుంజయ గోత్ర పవిత్ర| ... రాజు పేరు జగమొచ్చు గండండు| బంటు పేరు పగమెచ్చు గండండు| ఖడ్గం పేరు కాలమృత్యువు| రేవు పేరు పాప వినాశనంబు| నదిపేరు కృష్ణవేణి| దేవర పేరు అమరేశ్వర దేవుండు| పట్టణంబు పేరు ధరణాల కోట| వాటి పేరు ధన్య వాటి| వీటి పేరు గండరగండ వీడు| పడగ పేరు గండభేరుండ| .... అంబ దేవర భూపాలుండు మొదలైన శ్రీ కోట రాజుల అన్వయ ప్రశస్తి| విజయీభవ| దిగ్విజయీభవ !!* .

## మూలాలు

## ఇంకా చదవండి
*ధనుంజయ గోత్రం
*ఆంధ్ర క్షత్రియులు

## లంకెలు
*http://en.wikipedia.org/wiki/Kota_Vamsa
*http://archive.org/stream/vijayanandavilas026061mbp#page/n23/mode/1up
*https://archive.org/details/vijayanandavilas026061mbp/page/n3
*http://www.archive.org/stream/studiesinsouthin00ramarich
*http://openlibrary.org/books/OL7097356M/Studies_in_South_Indian_Jainism

వర్గం:ఆంధ్రప్రదేశ్ చరిత్ర
సతీ అనసూయ (1935 సినిమా)

1934లో అరోరా ఫిలిం కంపెనీ భాగస్వామ్యంలో ‘సతీ అనసూయ’ చిత్రం మొదలైంది. అహిన్ చౌదరి దర్శకుడు. టైటిల్ రోల్ అనసూయ పాత్రను దాసరి కోటిరత్నం చేయగా, నర్మద పాత్రను డి. లీలాకుమారి, లక్ష్మి పాత్రను డి.వెంకుబాయి, గంగ పాత్రను రంగపుష్ప చిత్ర, నారదుని పాత్రను తుంగల చలపతిరావు పోషించారు. 1935 అక్టోబరు 4న ఈ సినిమా విడుదలైంది.

## నటవర్గం
* దాసరి కోటిరత్నం - అనసూయ
* తుంగల చలపతిరావు - నారదుడు
* డి. లీలాకుమారి - నర్మద
* డి.వెంకుబాయి - లక్ష్మి
* రంగపుష్ప చిత్ర - గంగ 
* ఎం.గోపాలరావు_ విష్ణు 
* ఎన్.కృష్ణమాచారి_అత్రి 
* ఎస్.పి.లక్ష్మణస్వామి_మన్మథ 
* సి.కృష్ణవేణి .

## సాంకేతికవర్గం
* దర్శకత్వం: ఆహిన్ చౌదరి
* నిర్మాత: దాసరి కోటిరత్నం
* సంగీతం: ఆకుల నరసింహారావు, పరదేశి
* గీతరచన: బలిజేపల్లి లక్ష్మీకాంతం
* సంభాషణలు: అన్నమాచార్య
* నిర్మాణ సంస్థ: అరోరా ఫిల్మ్స్
* విడుదల:04:10:1935.

## పాటలు
# అతివ సతీమిన్న నారదా సతి అనసూయకు సరి 
# ఇదేమంత ఘనమౌను జననీ మదినరయుము 
# ఎపుడు గాని సౌఖ్యంబు నెంచనేని పరుల కుపకారము (పద్యం) 
# కంటికిన్ రెప్పయట్లు త్రికాలములను లోకరక్షణ (పద్యం)
# కురుతేగంగా సాగరగమనం వ్రతపరిపాలన (శ్లోకం) 
# కృషి సఫలమే యగును యవిఘ్నముగ 
# కోతిమొగమనీవు నా గొంతు గోసినావు నా కొంప 
# క్షమియింపుమానన్ను సాధ్వీశిరోమణి 
# గానాలోలా విమలా కాంచనమయ చేలా 
# జలమభావ మీ ప్రాంతము పలుమారు వెతకినా 
# తతపరోపకృతి పరమధర్మమేని ధవుని పదభక్తి (పద్యం) 
# తనకెవ్వాని శిరంబుదాకె అతడంతం బొందు (పద్యం) 
# తనుమనముల్ హృధీశుని పదంబుల కార్పణ (పద్యం) 
# దయచేత ధన్యునైతిని నీ భయదూరనైతినే 
# దయానిదేహే నటనసూత్రధారే పాహిమాం 
# దయాసాగరా మనోభవా ధర్మమని తోచెనా శుకపిక 
# దేవుని దయస్సయ్యింది అయిలేససో దిగులేమి మనకు 
# ధవుని సేవల నిరతము తప్పనేని మదిన్ (పద్యం) 
# నరమతీ తులసీ సతీ పరమ పావనీ 
# నీ వుదయింప లోకము గణింపగరాని మదంబునొందు (పద్యం) 
# నీలీలలా నూహింపనీలా నిఖిలేశనరులకు 
# పతి పాదదాసీ భాగ్యరాశీ సతిలలామా సానందశీమా 
# పాపులెల్ల నాజలములోపల మునుంగ (పద్యం) 
# ప్రసన్నాత్మలకు లాలి లాలి ప్రశా౦సార్హులకు లాలి 
# ప్రహ్లాదు గాన స్తంభములో నృహరివై (పద్యం) 
# బుధావినుతా దయనీకు లేదా ఇది తగునా బ్రతుకే 
# భయమేల నీకొదవే పావనివి యడలకుము 
# భళి భళి కలహాబీజము లభియించెన్ 
# మంగళం మంగళం మంగళం 
# మదిని పతిపాద భక్తిని మరువనేని సకలము (పద్యం) 
# మాతయని మాటవిని లోకమాత యంచు (పద్యం) 
# మొరవిని కావరా నాథగు భరింపజాల నీ బాధలన్ 
# యోగరతోవా భోగరతోవా సంగరతోవా (శ్లోకం) 
# శ్రీ మహాలక్ష్మి యీమె గౌరీమ తల్లి యీ సతీమణి (పద్యం) 
# సతీ మహిమ మనమానమహహా యతుల్ సురలు 
# సర్వమంగళా౦చితనగు సాధ్వినేని (పద్యం) 
# సర్వాంతరాత్మడీశ్వరుడు తనువు దాల్చె (పద్యం) 
# సౌశీల్య ధర్మాధీనా సతియే కాదా పావనా 
# స్వాంతానందముగా సృజియించెగా 
# హరిశేషశాయి ఆశ్రితావనా వరమోక్ష దాయి

## బయటి లింకులు
*సతీ అనసూయ పాటల పుస్తకం

## మూలాలు
కృష్ణకాంత్

**కృష్ణకాంత్** (28 ఫిబ్రవరి 1927 – 27 జూలై 2002) భారత ఉపరాష్ట్రపతి గాను, ఆంధ్రప్రదేశ్ గవర్నర్ గాను వివిధ ఉన్నత పదవులు నిర్వహించిన రాజకీయ నాయకుడు.

కృష్ణకాంత్ రాజకీయ జీవితం లాహోర్‌లోవిద్యార్థిదశలో క్విట్ ఇండియా ఉద్యమంతో మొదలయింది. యువకునిగా భారత స్వాతంత్ర్య సమరంలో పాల్గొని తర్వాత రాజకీయాలలో ప్రవేశించాడు. ఇందిరా గాంధీ హయాంలో భారత జాతీయ కాంగ్రెస్‌లో ప్రవేశించి యంగ్ టర్క్ బ్రిగేడ్ లో పాల్గొన్నాడు. భారత పార్లమెంట్ లోను కాంగ్రెస్‌లో వివిధ పదవులు నిర్వహించి తర్వాత కాలంలో జనతా పార్టీ, జనతా దళ్లో చేరారు. అతను ఇన్‌స్టిట్యూట్ ఫర్ డిఫెన్స్ స్టడీస్ అండ్ అనాలిసెస్‌లో చాలా సంవత్సరాలు ఎగ్జిక్యూటివ్ కౌన్సిల్ సభ్యుడు.

కృష్ణకాంత్ పౌరహక్కుల సంఘానికి వ్యవస్థాపక జనరల్ సెక్రటరీగా జయప్రకాష్ నారాయణ్ ప్రెసిడెంట్ గా 1976లో పనిచేశారు. అత్యవసర పరిస్థితిని ఎదిరించినందుకు 1975లో భారత జాతీయ కాంగ్రెసు నుండి బహిష్కరించబడ్డాడు. అతను తరువాత జనతా పార్టీలో చేరాడు 1977లో చండీగఢ్ లోక్‌సభ నియోజకవర్గానికి పోటీ చేశాడు. 1980 సంవత్సరం వరకు లోక్‌సభ సభ్యునిగా పనిచేశారు. ఇతడు రైల్వే రిజర్వేషన్స్, బుకింగ్స్ కమిటీకి ఛైర్మన్ గా 1972 -1976 ల మధ్య పనిచేశాడు.

మధులిమాయెతో కలిసి 1979లో మొరార్జీ దేశాయి ప్రభుత్వాన్ని పడగొట్టడంలో కీలక పాత్ర పోషించాడు. ఇతడు భారత అణువిధానాలను తీవ్రంగా సమర్ధించాడు.

కృష్ణకాంత్ ను ఆంధ్రప్రదేశ్ రాష్ట్రానికి గవర్నర్‌గా వి.పి.సింగ్ ప్రభుత్వం 1989లో నియమించింది. ఇతడు ఆ పదవిలో అత్యంత ఎక్కువకాలం అనగా ఏడు సంవత్సరాలు ఉపరాష్ట్రపతిగా ఎన్నుకోబడే వరకు కొనసాగాడు.

ఇతడు కాంగ్రెస్, యునైటెడ్ ఫ్రంట్ ఉమ్మడి అభ్యర్థిగా భారత పార్లమెంటుకు ఉపరాష్ట్రపతిగా ఎన్నికయ్యాడు. ఇతడు కొత్తఢిల్లీలో పదవిలో ఉండగానే పరమపదించాడు.

## ఇతర వివరాలు
2007లో స్థాపించబడిన యునైటెడ్ ఉమెన్ ఫ్రంట్ పార్టీకి ఇతని భార్య సుమన్ కృష్ణకాంత్ పార్టీ జాతీయ అధ్యక్షురాలుగా పనిచేసింది.

## మూలాలు

## బయటి లింకులు
* Profile on Embassy of India in Washington website

వర్గం:భారత ఉపరాష్ట్రపతులు
వర్గం:ఆంధ్రప్రదేశ్ గవర్నర్లు
వర్గం:తమిళనాడు గవర్నర్లు
వర్గం:1927 జననాలు
వర్గం:2002 మరణాలు
వర్గం:బెనారస్ హిందూ విశ్వవిద్యాలయం పూర్వ విద్యార్థులు
వర్గం:చండీగఢ్ నుండి ఎన్నికైన లోక్‌సభ సభ్యులు
కొలరాడో నది

**కొలరాడో నది** అమెరికా, మెక్సికో దేశాలలో పశ్చిమ దిక్కుగా ప్రవహించే ప్రధానమైన నది. దీని పొడవు 2,330 కి.మీ. అమెరికాలోని 7 రాష్ట్రాలు, మెక్సికోలోని రెండు రాష్ట్రాలు దీని పరీవాహక ప్రాంతంలో ఉన్నాయి. ఇది రాకీ పర్వతాలలో జన్మించి, నైఋతి దిశగా ప్రవహిస్తుంది. కొలరాడో పీఠభూమి గుండా, గ్రాండ్ కాన్యన్ గూండా ప్రవహించి, అరిజోనా-నెవాడా సరిహద్దు లోని మీడ్ సరస్సులో ప్రవేశిస్తుంది. అక్కడనుండి దక్షిణంగా ప్రవహించి, సరిహద్దు దాటి మెక్సికో లోకి ప్రవేశిస్తుంది. మెక్సికోలో డెల్టాను ఏర్పరుస్తుంది. గల్ఫ్ ఆఫ్ కాలిఫోర్నియాలో సముద్రంలో కలిసిపోతుంది. దీని పరీవాహక ప్రాంత విస్తీర్ణం 6,40,000 చ.కి.మీ.

కొలరాడో నది 4 కోట్ల మంది ప్రజలకు జీవనాధారం. నదిపైన, దాని ఉపనదుల పైనా అనేక ఆనకట్టలు కట్టి నీటి సాగుకూ, తాగునీటికీ మళ్ళించారు. కొలరాడో నది ప్రపంచంలో అత్యధికంగా నియత్రించబడిన నదుల్లో ఒకటి. అత్యంత వివాదాస్పమైనది కూడా. నది లోని ప్రతీ నీటి బొట్టూ వినియోగంలో ఉంది. అమెరికా కేంద్ర ప్రభుత్వం, రాష్ట్ర ప్రభుత్వాలూ అనేక ఆనకట్టలను నిర్మించాయి. ఈ అనకట్టల్లో అత్యధికం 1910, 1970 ల మధ్య నిర్మించారు. వీటన్నిటి లోకీ కీలకమైన హూవర్ డ్యామ్ 1935 లో పూర్తైంది. నదిలోని నీటి వినియోగం ఎంతలా ఉందంటే, చివరి 160 కి.మీ. దూరం పాటు నది ఎండి పోయింది. 1960 ల తరువాత నది సముద్రాన్ని చాలా అరుదుగా చేరింది.

కొలరాడో నది ప్రవాహ క్రమంలో అనేక గండ్లను (కాన్యన్లు) ఏర్పరచింది. అరిజోనా రాష్ట్రం లోని గ్రాండ్ కాన్యన్ వాటిలో ఒకటి. 

## ఉపనదులు
కొలరాడో నదికి 25 ఉపనదులున్నాయి. వీటిలో గ్రీన్ రివర్ అతి పెద్దది. గిలా రెండవ స్థానంలో ఉంటుంది. గన్నిసన్, సాన్ జువాన్ లు ఇతర ప్రధానమైన ఉపనదులు 

## మూలాలు

వర్గం:నదులు
వర్గం:ఆరిజోనా
వర్గం:అమెరికా నదులు
లింకన్ మెమోరియల్

**లింకన్ మెమోరియల్ ** (**Lincoln Memorial**), అమెరికా దేశపు జాతీయ స్మృతి చిహ్నం. దీనిని అమెరికా 16వ రాష్ట్రపతి అబ్రహం లింకన్ జ్ఞాపకార్ధం నిర్మించారు. ఇది వాషింగ్టన్ డి.సి.లోని జాతీయ మాల్ ప్రాంతంలో ఉంది. దీని శిల్పి హెంరీ బేకన్.

ప్రతిరోజు సుమారు 6 మిలియన్ ప్రజలు ఈ మెమోరియల్ ను తిలకిస్తారు. 2007 అంచనాల ప్రకారం, ప్రాచుర్యం పొందిన ప్రదేశాలలో ఇది ఏడవ స్థానాన్ని ఆక్రమించింది. దీనిని ప్రజల దర్శనార్ధం రోజూ 24 గంటలు తెరచి ఉంచుతారు.

## యు.యస్. కరెన్సీ మీద మెమోరియల్ ప్రతిమ

 
1959 నుండి 2008 వరకు, లింకన్ మెమోరియల్ ను ఒక సెంటు నాణెం మీద లింకన్ ముఖచిత్రంతో కలిపి ముద్రించారు. దీనిని లింకన్ యొక్క 150వ వర్ధంతి సందర్భంగా విడుదల చేశారు.ఈ మెమోరియల్ అమెరికా దేశపు 5-డాలర్ల నోటు మీద చిత్రపటంతో పాటు చూపించారు.

## మూలాలు

## వెలుపలి లంకెలు
వర్గం:స్మారక భవనాలు
వర్గం:అమెరికా
డిండి నది

**డిండి నది(దుందుభి నది)** (River Dindi) మహబూబ్ నగర్, నాగర్ కర్నూల్, నల్గొండ జిల్లాలలో ప్రవహించే నది. ఇది కృష్ణానదికి ఉపనది. డిండి నది మహబూబ్ నగర్ జిల్లా పురుసంపల్లి కొండలలో జన్మిస్తుంది. ఈ నదిపై నల్గొండ జిల్లాలో డిండి రిజర్వాయర్ నిర్మించబడింది. నాగర్ కర్నూల్ , నల్గొండ జిల్లాల సరిహద్దు గుండా నల్లమల అడవులలో ప్రవహించి నాగార్జునసాగర్లో కలుస్తుంది. డిండి నదిని దుందుభి నది అని కూడా పిలుస్తారు. దుందుభీ తీరాన మహబూబ్ నగర్ జిల్లాలో ఉన్న అతిప్రాచీన క్షేత్రం మామిళ్ళపల్లిని దుందుభీక్షేత్రంగా వ్యవహరిస్తారు. జడ్చర్ల మండలంలో దుందుభీ తీరాన ప్రాచీనమైన పరు శవేదీశ్వరాలయం ఉంది. ఈ క్షేత్ర సమీపంలో ప్రవహించే దుందుభిని వర్ణిస్తూ ప్రముఖ రచయిత గంగాపురం హనుమచ్ఛర్మ "దుందుభి" కావ్యాన్ని రచించాడు.

దీనికి 'డిండి' అని వ్యవహార నామం. ఈ నది ప్రస్తావన స్కాంద పురాణంలోని శ్రీశైల ఖండంలో గిరి ప్రదక్షిణ కల్పంలో ఉంది. ఈ నదీ తీరంలో దుందుభీశ్వరుడు వెలసినందు వల్ల "దుందుభి" అనే పేరు వచ్చింది.

## మూలాలు

## వెలుపలి లంకెలు

వర్గం:తెలంగాణ నదులు
వర్గం:మహబూబ్ నగర్ జిల్లా నదులు‎
వర్గం:నల్గొండ జిల్లా నదులు‎
స్టుడియో

**స్టుడియో** (ఆంగ్లం: **studio**) అనేది ఒక చిత్రకారుడు లేదా అతని వద్దనుండే ఉద్యోగులు పనిచేసుకొనే గది. ఇది చిత్రలేఖనం, శిల్పకళ, సినిమా నిర్మాణం, రేడియో లేదా టెలివిజన్ సంగీతానికి సంబంధించినదిగా ఉంటుంది. 

స్టుడియో అనే పదం ఇటాలియన్ *studio*, లాటిన్ *studere* నుండి పుట్టింది. దీని అర్ధం స్టడీ అనగా చదవడం.

## ఆర్ట్ స్టుడియో
సుప్రసిద్ధ చిత్రకారుల స్టుడియోలో, ముఖ్యంగా 15 నుండి 19 శతాబ్దాల కాలం నాటివి, చిత్రకారుని సహాయకులు చిత్రపటాలను అభివృద్ధి చేసే ప్రదేశంగా నిర్దేశిస్తారు.

## ఫోటోగ్రాఫిక్ స్టుడియో
ఫోటోగ్రాఫిక్ స్టుడియో లో ఫోటోగ్రాఫర్లు చిత్రాలను తీయడానికి, అభివృద్ధి, లేదా ముద్రించడానికి అవసరమైన సరంజామా కలిగివుంటుంది.

## రేడియో స్టుడియో
రేడియో స్టుడియో అనగా రేడియో ప్రోగ్రాములను నిర్మించే గది. ఇవి లైవ్ బ్రాడ్ కాస్టింగ్ కోసం గాని లేదా రికార్డింగ్ చేసి తర్వాత కాలంలో ప్రసారం చేయడం కోసం ఉపయోగిస్తారు. ఈ గదులు సౌండ్ ప్రూఫింగ్ చేయబడి బయటినుండి అనవసరమైన శబ్దాల్ని లోపలకు రానీయకుండా పూర్తి నిశ్శబ్దంగా ఉంటాయి.

## సినిమా స్టుడియా
సినిమా స్టుడియో (**movie studio**) సినిమాల నిర్మాణానికి కావలసిన పరికరాలు, పరిస్థితులను కల్పించే సంస్థ. వీనిలో ఇంటీరియర్, ఎక్స్టీరియర్ లేదా రెండూ ఉంటాయి.

## ప్రముఖ స్టుడియోలు
* యూనివర్సల్ స్టుడియోస్
* రామోజీ ఫిల్మ్ సిటీ
* వాహినీ స్టుడియో

వర్గం:సినీ నిర్మాణ సంస్థలు
వర్గం:సినిమా
ఛాయాగ్రాహకుడు

**ఛాయాగ్రాహకుడి**ని ఇంగ్లీషులో ఫోటోగ్రాఫర్ అంటారు. **ఫోటోగ్రాఫర్** అనే పదం గ్రీకు భాష నుండి ఉద్భవించింది. ఫోటోగ్రాఫ్స్ అనగా గ్రీకు అర్ధం కాంతితో చిత్రాలను గీయడం లేక వ్రాయడం లేక చిత్రించడం. కెమెరా ద్వారా చిత్రాలను చిత్రించే వ్యక్తిని ఫోటోగ్రాఫర్ అంటారు. వృతి పరంగా ధనం సంపాదించడానికి కొందరు ఈ పనిని ఎన్నుకుంటారు. కొంతమంది ఔత్సాహిక చాయా గ్రాహకులు తమ బంధువుల కోసం, స్నేహితుల కోసం కొంత సమయం ఈ పనిని చేపడతాడు. ఒక వ్యక్తి తన ఆనందం కోసం తనను తాను కెమెరాలో బంధించుకోవడం లేక తాను చూస్తున్న వాటిలో మళ్ళీ మళ్ళీ చూడాలనుకున్న కొన్ని ప్రదేశాలను కెమెరాలో బంధించడం చేస్తుంటాడు. మరికొందరు ఆధారాల కోసం కొన్ని చిత్రాలను బంధిస్తుంటారు. వార్తాపత్రికలకు వార్తలను చేరవేసే విలేకరులు తమ వృతిలో భాగంగా కొన్ని చిత్రాలను బంధిస్తుంటారు.ఈరోజుల్లో ఫోటోగ్రాఫర్ కి ఒక ముఖ్య స్థానం ఉంది. పుట్టినరోజు పండుగ కార్యక్రమాలకు, పెళ్ళి వేడుకలకు, వార్షికోత్సవాలకు ఇతని పాత్ర సాధారణమైనది. 

## ఓర్పు
ఫోటోగ్రాఫర్ కి చాలా ఓర్పు ఉండాలి. ఒకే చిత్రాన్ని పలుమార్లు తీయవలసి ఉంటుంది. చిత్రం తీయవలసిన సమయం వచ్చే వరకు ఓపికగా కనిపెట్టుకొనవలసి ఉంటుంది.

## నేర్పు
ఫోటో గ్రాఫర్ కి ఓర్పుతో పాటు నైపుణ్యం కావలసి ఉంటుంది. కెమెరా పట్టుకోవలసిన తీరుకాని దాని ఉపయోగాలు కాని ఎప్పటికప్పుడు వచ్చే కొత్త కెమెరాలతో నేర్చుకొని ఫోటోలు తీయవలసి ఉంటుంది.
## భారతీయ ఫోటోగ్రాఫర్లు
* రతికా రామస్వామి
* తమ్మా శ్రీనివాసరెడ్డి
* రిచా మహేశ్వరి

## ఇవి కూడా చూడండి
* ఫోటోగ్రఫి
* కెమెరా
* చిత్రాలయం

## మూలాలు

## చిత్ర మాలిక

దస్త్రం:Photographers by Augustas Didzgalvis.jpg|2012 IAAF ప్రపంచ ఇండోర్ ఛాంపియన్‌షిప్‌లలో ఫోటోగ్రాఫర్స్ సమూహం
దస్త్రం:Paparazzi by David Shankbone.jpg|ట్రిబెకా ఫిల్మ్ ఫెస్టివల్‌లో ఛాయాచిత్రకారులు


## వెలుపలి లంకెలు
వర్గం:వృత్తులు
వర్గం:సినిమా
వర్గం:ఫోటోగ్రఫీ
ముత్తాయికోట

**ముత్తాయికోట** మెదక్ జిల్లా, మెదక్ మండలానికి చెందిన గ్రామం.

## గ్రామ జనాభా
;
;

## మూలాలు
భారత ప్రభుత్వం నిర్వహించిన 2011 గణాంకాల జాలగూడు

## వెలుపలి లంకెలు

వర్గం:తెలంగాణ జిల్లాల శివారు గ్రామాలు
విద్యాలయాలు - అధ్యాపకులు

విద్యను నేర్చుకోవడానికి ఉపయోగించే గదులను విద్యాలయాలు అంటారు. విద్యార్ధులకు విద్యను నేర్పించే వారిని అధ్యాపకులు అంటారు. అయితే విద్యా స్థాయి పెరిగే కొలది విద్యాలయాల, అధ్యాపకుల పేర్లలో మార్పు వస్తూ ఉంటుంది.

ఒక విద్యాలయంలో పనిచేసే అందరిని కలిపి సిబ్బంది అంటారు. ఒక రాష్ట్రంలోని అన్ని విశ్వవిద్యాలయాలకు కలిపి ఆ రాష్ట్ర గవర్నరే ఛాన్సలర్‍గా ఉంటాడు. ఇతనిని ఆ రాష్ట్రంలోని విశ్వవిద్యాలయాల కులపతి లేక ప్రధాన ఆచార్యులు అని వ్యవహరిస్తారు.

## ఇవి కూడా చూడండి
భారతదేశంలో విద్య

## బయటి లింకులు

వర్గం:విద్య
చలన చిత్ర గ్రాహకుడు

**వీడియోగ్రఫీ**  అంటే ఎలక్ట్రానిక్ మీడియాలో కదిలే చిత్రాలను సంగ్రహించడం (ఉదాహరణకు: వీడియోటేప్, డైరెక్ట్ టు డిస్క్ రికార్డింగ్ లేదా సాలిడ్ స్టేట్ స్టోరేజ్),  స్ట్రీమింగ్ మీడియా కూడా ఇందులో ఉంటుంది. ఇది వీడియో ప్రొడక్షన్,  పోస్ట్-ప్రొడక్షన్ పద్ధతులను కలిగి ఉంటుంది. చారిత్రాత్మకంగా వీడియోగ్రఫీని సినిమాటోగ్రఫీకి వీడియో ప్రతిరూపంగా పరిగణించారు.  ఇందులో ఫిల్మ్ స్టాక్‌పై కదిలే చిత్రాలను రికార్డ్ చేయడం జరిగింది. అయితే, 20వ శతాబ్దం చివరలో డిజిటల్ వీడియో రికార్డింగ్ రాకతో, రెండూ ఒకేలాంటి మధ్యవర్తిత్వ విధానాలను ఉపయోగిస్తున్నందున రెండింటి మధ్య వ్యత్యాసం తక్కువ స్పష్టంగా మారింది. నేడు, ఏదైనా వీడియో పనిని వీడియోగ్రఫీగా సూచించవచ్చు,  అయితే వాణిజ్య చలన చిత్ర నిర్మాణాన్ని సాధారణంగా సినిమాటోగ్రఫీ అని పిలుస్తారు.

## ఉపయోగాలు
1980లలో కంప్యూటర్లు, ఇంటర్నెట్ రాకతో సాంప్రదాయ వీడియో రికార్డింగ్‌కు మించి డిజిటల్ యానిమేషన్ (ఫ్లాష్ వంటివి), గేమింగ్, వెబ్ స్ట్రీమింగ్, వీడియో బ్లాగింగ్, స్లైడ్‌షోలు, రిమోట్ సెన్సింగ్, స్పేషియల్ ఇమేజింగ్, మెడికల్ ఇమేజింగ్, సెక్యూరిటీ కెమెరా ఇమేజింగ్ అండ్ బిట్‌మ్యాప్, వెక్టర్ ఆధారిత ఆస్తుల ఉత్పత్తి వంటి వీడియోగ్రఫీ విస్తరించింది. ఈ రంగం అభివృద్ధి చెందుతున్న కొద్దీ, వీడియోగ్రాఫర్లు ఇమేజింగ్ పరికరం అవసరం లేకుండానే సాఫ్ట్‌వేర్ సొల్యూషన్‌లను ఉపయోగించి పూర్తిగా కంప్యూటర్‌లో తమ పనిని సృష్టించవచ్చు. అదనంగా, సెల్‌ఫోన్‌లు, నిఘా కెమెరాలు, యాక్షన్ కెమెరాల విస్తృత వినియోగం ప్రపంచవ్యాప్తంగా సాంఘికత, గోప్యత యొక్క భావనలను వేగంగా మారుస్తోంది.

వీడియోగ్రాఫర్ కెమెరా ఆపరేటర్‌గా ఉండవచ్చు లేదా సినిమాటోగ్రాఫర్ మాదిరిగానే ప్రొడక్షన్ యొక్క విజువల్ డిజైన్‌ను పర్యవేక్షించవచ్చు.

వీడియోగ్రఫీ వీడియో ప్రొడక్షన్, వీడియో మార్కెటింగ్, సోషల్ మీడియా వీడియోతో ముడిపడి ఉంది. సోషల్ మీడియాలో వీడియో కంటెంట్ మరింత ముఖ్యమైనది కావడంతో, వీడియోగ్రఫీ మరియు వీడియో మార్కెటింగ్ మధ్య రేఖలు అస్పష్టంగా మారుతున్నాయి.

## ఇవి కూడా చూడండి

* ఫోటోగ్రాఫర్

## మూలాలు

## బయటి లింకులు
* 

## ఇతర పఠనాలు

* Knoblauch H, Tuma R (2011) Videography: an interpretive approach to video-recorded micro-social interaction. In: Margolis E., Pauwels L. (eds) The Sage Handbook of Visual Methods. Thousand Oaks, CA: Sage, 414–430.

వర్గం:వృత్తులు
వర్గం:సినిమా
762

**762** గ్రెగోరియన్‌ కాలెండరు యొక్క లీపు సంవత్సరము.

## సంఘటనలు
thumb|డై జోంగ్ చక్రవర్తి
* జూలై 30: కాలిఫ్ అల్-మన్సూర్ అబ్బాసిడ్ కాలిఫేట్ రాజధానిని కుఫా నుండి కొత్త రాజధాని బాగ్దాదుకు తరలించాడు.
* సెప్టెంబర్ 25: అలీద్ తిరుగుబాటు ప్రారంభమవుతుంది: మహినద్ అల్-నాఫ్స్ అల్-జాకియా మదీనాలో అబ్బాసిడ్స్‌కు వ్యతిరేకంగా తిరుగుబాటు బావుటా ఎగరేసారు. తరువాత అతని సోదరుడు ఇబ్రహీం ఇబ్న్ అబ్దుల్లా బాస్రాలో 763 ప్రారంభంలో తిరుగుబాటు చేసాడు. ఇసా ఇబ్న్ ముసా ఆధ్వర్యంలోని అబ్బాసిడ్ దళాలు ముహమ్మదు తిరుగుబాటును అణచివేసి, అతన్ని చంపేస్తాయి. 
* చైనా అధికారి లి ఫుగువో, చక్రవర్తి సు జోంగ్ భార్య ఎంప్రాంగ్ జాంగ్‌ను హత్య చేశాడు. కొంతకాలం తర్వాత సు జోంగ్ గుండెపోటుతో మరణిస్తాడు; అతని తరువాత చక్రవర్తి అయిన్అ తని కుమారుడు డై జోంగ్, హంతకులను పంపించి లిని చంపిస్తాడు.
* జర్మనీలోని ఆధునిక మ్యూనిచ్‌కు దక్షిణంగా ఉన్న కులీన కుటుంబానికి చెందిన బెనెడిక్టిన్ సన్యాసి వాల్ట్రిచ్, షాఫ్ట్లార్న్ అబ్బే (బవేరియా) ను స్థాపించాడు.

## జననాలు

## మరణాలు

* జువాన్ జోంగ్, టాంగ్ వంశపు చక్రవర్తి (జ. 685 )
* ఝాంగ్, టాంగ్ వంశపు సామ్రాజ్ఞి 

## పురస్కారాలు

*
ఆంధ్ర విద్యాలయ కళాశాల

ఆంధ్ర విద్యాలయ కళాశాల (**Andhra Vidyalaya College of Arts, Science and Commerce**, popularly known as **A. V. College**) హైదరాబాద్ లోని ప్రముఖ విద్యా సంస్థ. ఇక్కడ వివిధ గ్రాడ్యుయేషన్, పోస్ట్ గ్రాడ్యుయేషన్ కోర్సులు నేర్పిస్తారు. ఈ కళాశాల సుమారు 30 ఎకరాల విస్తీర్ణం గల విశాలమైన కాంపస్ కలిగి క్రీడలు, ఆటల మీద ప్రత్యేకమైన శ్రద్ధ చూపిస్తారు.

## చరిత్ర
ఆంధ్ర విద్యాలయ విద్యా సంఘం నిజాం సంస్థానంలో ఒక ప్రఖ్యాతిచెందిన విద్యా సంస్థ. దీనిని 1944 సంవత్సరంలో గగన్ మహల్ ప్రాంతంలో ఒక చిన్న పాఠశాలగా అప్పటి ఆంధ్ర ప్రదేశ్ డిప్యూటీ ముఖ్యమంత్రి కొండా వెంకట రంగారెడ్డి ప్రారంబించారు.

## అనుబంధ కళాశాలలు
* డిగ్రీ కళాశాల
* బి.ఫార్మసీ కళాశాల
* పోస్ట్ గ్రాడ్యుయేషన్ కళాశాల
* కె.వి.రంగారెడ్డి న్యాయ కళాశాల

## మూలాలు

## బయటి లింకులు
* Official site

వర్గం:1944 స్థాపితాలు
వర్గం:తెలంగాణ కళాశాలలు
కెమెరా నిర్వాహకుడు

**కెమెరామెన్** లేక **కెమెరా ఆపరేటర్** లేక **కెమెరా నిర్వాహకుడు** అని పిలవబడే ఇతను ఫోటోగ్రాఫర్ గాను లేక వీడియోగ్రాఫర్ గాను లేక రెండింటిని తన వృతిగా స్వీకరించి ఉంటాడు. ప్రత్యేకంగా లేక ప్రముఖంగా ఒక పనికి సంబంధించి సాంకేతికత ఆధారంగా ఆనగా టెలివిజన్ కోసం వీడియో చిత్రాలను చిత్రించే వారిని టెలివిజన్ వీడియోగ్రాఫర్ అని, సినిమా కోసం చిత్రాలను చిత్రీకరించే వారిని సినిమాటోగ్రాఫర్ అని పిలుస్తారు. కెమెరా నిర్వాహకుడు తీయవలసిన షాట్ లేక సన్నివేశమును చిత్రీకరించడానికి కెమెరాను వివిధ కోణాలలో మార్చుకోవలసి ఉంటుంది, ఇతను భౌతికంగా చిత్ర చిత్రీకరణ స్థానములో ఉండి తన కెమెరాను నిర్వహించవలసిన బాధ్యత ఉంటుంది. సాంకేతిక, సృజనాత్మక నిర్ణయాలను చేయడానికి, దర్శకుడు, ఛాయాగ్రహ దర్శకుడు, నటులు, సిబ్బందితో కలిసి పనిచేయడానికి, కథనాన్ని చిత్రీకరించడానికి కెమెరా నిర్వాహకుడు సహకరిస్తాడు.

## ఇవి కూడా చూడండి

## బయటి లింకులు

వర్గం:సినిమాటోగ్రఫీ
సినిమాటోగ్రాఫర్

**సినిమాటోగ్రాఫర్** లేదా డైరెక్టర్ ఆఫ్ ఫోటోగ్రఫీ (కొన్నిసార్లు DP లేదా DOP అని సంక్షిప్తీకరించబడింది) ఒక సినిమా, టెలివిజన్ నిర్మాణం, మ్యూజిక్ వీడియో లేదా ఇతర లైవ్-యాక్షన్ భాగాన్ని రికార్డ్ చేయడానికి బాధ్యత వహించే వ్యక్తి. సినిమాటోగ్రఫీ అని పిలవబడే కళాత్మక, శాస్త్రీయ చలన చిత్రాలను చిత్రీకరించే వ్యక్తిని **సినిమాటోగ్రాఫర్** అంటారు. 

సినిమాటోగ్రాఫర్ సినిమాటోగ్రఫీ  ప్రాజెక్టులలో పనిచేసే కెమెరా,  లైట్ బృందాలకు చీఫ్. వారు సాధారణంగా చిత్రానికి సంబంధించిన కళాత్మక, సాంకేతిక నిర్ణయాలు తీసుకోవడం, కెమెరా, ఫిల్మ్ స్టాక్, లెన్స్‌లు, ఫిల్టర్‌లు మొదలైన వాటిని ఎంచుకోవడం బాధ్యత వహిస్తారు. ఈ రంగం యొక్క అధ్యయనం, అభ్యాసాన్ని సినిమాటోగ్రఫీ అని పిలుస్తారు.

సినిమాటోగ్రాఫర్ దర్శకుడికి అధీనంలో ఉంటాడు, దర్శకుడి దృష్టికి అనుగుణంగా సన్నివేశాన్ని సంగ్రహించే పని ఉంటుంది. సినిమాటోగ్రాఫర్, దర్శకుడి మధ్య సంబంధాలు మారుతూ ఉంటాయి. కొన్ని సందర్భాల్లో, దర్శకుడు సినిమాటోగ్రాఫర్‌కు పూర్తి స్వాతంత్ర్యాన్ని అనుమతిస్తాడు, మరికొన్నింటిలో, దర్శకుడు చాలా తక్కువ లేదా దేనినీ అనుమతించడు, కచ్చితమైన కెమెరా ప్లేస్‌మెంట్, లెన్స్ ఎంపికను పేర్కొనే వరకు కూడా వెళ్తాడు. దర్శకుడు, సినిమాటోగ్రాఫర్ ఒకరితో ఒకరు సన్నిహితంగా ఉన్నప్పుడు అటువంటి స్థాయి ప్రమేయం చాలా తక్కువ. దర్శకుడు సాధారణంగా ఒక సన్నివేశం నుండి ఏమి కోరుకుంటున్నారో సినిమాటోగ్రాఫర్‌కు దృశ్యమానంగా తెలియజేస్తాడు మరియు ఆ ప్రభావాన్ని సాధించడంలో సినిమాటోగ్రాఫర్ అక్షాంశాన్ని అనుమతిస్తాడు.

సినిమాటోగ్రాఫర్ రికార్డ్ చేసిన సన్నివేశాలను ఎడిటింగ్ కోసం ఫిల్మ్ ఎడిటర్‌కు పంపుతారు.

## అవార్డులు
* నంది పురస్కారాలు
## సినిమాటోగ్రాఫర్స్

* నారిమన్ ఇరానీ
* జి. రమేష్

## ఇవి కూడా చూడండి
* సినిమాటోగ్రఫీ
* సినిమా

## బయటి లింకులు

వర్గం:వృత్తులు
వర్గం:సినిమా
వర్గం:ఫోటోగ్రఫీ